దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
టీ20 వరల్డ్ కప్ సొంతం చేసుకున్న విండీస్ మహిళల జట్టు
టీ20 మహిళల వరల్డ్ కప్ ఫైనల్ మ్యాచ్ గెలిచి టీ20 వరల్డ్ ఉమెన్ చాంపియన్స్‌గా నిలిచారు వెస్ట్ ఇండీస్ మహిళా క్రికెటర్లు.
TNN | Updated:
Apr 3, 2016, 10:31PM IST
టీ20 మహిళల వరల్డ్ కప్ ఫైనల్ మ్యాచ్ గెలిచి టీ20 వరల్డ్ ఉమెన్ చాంపియన్స్‌గా నిలిచారు వెస్ట్ ఇండీస్ మహిళా క్రికెటర్లు . ఆస్ట్రేలియాతో జరిగిన ఈ మ్యాచ్‌లో 149 పరుగుల లక్ష్యంతో బరిలోకి దిగిన వెస్ట్ ఇండీస్ మహిళల క్రికెట్ జట్టు 19.3 ఓవర్లలో 8 వికెట్ల తేడాతో గెలుపొంది కప్‌ని సొంతం చేసుకుంది. వెస్ట్ ఇండీస్ మహిళల క్రికెట్ జట్టు టీ20 వరల్డ్ కప్‌ని గెలుచుకోవడం ఇదే మొదటిసారి కావడం విశేషం. అంతకన్నాముందు బ్యాటింగ్‌కి దిగిన ఆసిస్ మహిళల జట్టు నిర్ణీత 20 ఓవర్లలో 5 వికెట్ల నష్టానికి 148 పరుగులు చేయగలిగింది. అనంతరం 149 పరుగుల లక్ష్య ఛేదనతో బ్యాటింగ్‌కి దిగిన వెస్ట్ ఇండీస్ మొదటి 3 ఓవర్లలో కేవలం 9పరుగులు మాత్రమే చేయగలిగింది. అనంతరం ఆ జట్టు కెప్టేన్ టేలర్, మాథ్యూస్ చెలరేగి ఆడటంతో విండీస్‌కి విజయం సాధ్యపడింది. స్టెఫనీ టేలర్ 59 పరుగులు సాధించగా, 45 బంతుల్లో 18 ఏళ్ల హెలీ మాథ్యూస్ రాబట్టిన 66 పరుగులు విండీస్ విజయంలో కీలక పాత్ర పోషించాయి. ఆస్ట్రేలియా, ఇంగ్లాండ్, న్యూజీలాండ్‌ల తర్వాత విశ్వవిజేతగా నిలిచిన మహిళల క్రికెట్ జట్టుగా వెస్ట్ ఇండీస్ రికార్డు సొంతం చేసుకుంది.